CELEX: 62007TN0403
Language: el
Date: 2007-11-08 00:00:00
Title: Υπόθεση T-403/07: Προσφυγή της 8ης Νοεμβρίου 2007 — Union Nationale de l'Apiculture Française κ.λπ. κατά Επιτροπής

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/19
            
         Προσφυγή της 8ης Νοεμβρίου 2007 — Union Nationale de l'Apiculture Française κ.λπ. κατά Επιτροπής
   (Υπόθεση T-403/07)
   (2008/C 8/35)
   Γλώσσα διαδικασίας: η γαλλική
   Διάδικοι
   
      Προσφεύγουσες: Union Nationale de l' Apiculture Française (Παρίσι, Γαλλία), Deutscher Berufs- und Erwerbsimkerbund eV (Soltau, Γερμανία), Unione Nazionale Associazioni Apicoltori Italiani (Castel San Pietro Terme, Ιταλία) και Asociación Galega de Apicultura (Santiago de Compostela, Ισπανία) (εκπρόσωπος: B. Fau, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               να κηρύξει παραδεκτή την προσφυγή για την ακύρωση της οδηγίας 2007/52/ΕΚ της Επιτροπής της 16ης Αυγούστου 2007·
            
         
               —
            
            
               να ακυρώσει την οδηγία 2007/52/ΕΚ της Επιτροπής της 16ης Αυγούστου 2007·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Με την παρούσα προσφυγή, οι προσφεύγουσες ζητούν να ακυρωθεί η οδηγία 2007/52/ΕΚ της Επιτροπής, της 16ης Αυγούστου 2007, για την τροποποίηση της οδηγίας 91/414/ΕΟΚ του Συμβουλίου της 15ης Ιουλίου 1991 για τη διάθεση φυτοπροστατευτικών προϊόντων στην αγορά, ώστε να καταχωριστούν οι ουσίες ethoprophos, pirimiphos-methyl και fipronil ως δραστικές ουσίες (1).
   Οι προσφεύγουσες προβάλλουν τρεις λόγους ακυρώσεως.
   Κατ' αρχάς, ισχυρίζονται ότι η προσβαλλόμενη οδηγία εκδόθηκε κατά παράβαση των διαδικαστικών κανόνων τους οποίους, κατά τις προσφεύγουσες, όφειλε να τηρήσει η Επιτροπή. Οι προσφεύγουσες θεωρούν ότι η Επιτροπή, ακόμη και αν δέχθηκε αντιπροσωπεία του Συμβουλίου για να θεσπίσει με οδηγία τα αναγκαία εκτελεστικά μέτρα για την εφαρμογή της οδηγίας 91/414/ΕΟΚ, δεν διέθετε την εξουσία να τροποποιήσει την εν λόγω οδηγία, ιδίως δε όσον αφορά τις υποχρεώσεις που επιβάλλονται στα κράτη μέλη. Οι προσφεύγουσες διατείνονται ότι η προσβαλλόμενη οδηγία δεν είναι απλώς μια οδηγία εφαρμογής, αλλά τροποποιεί την οδηγία 91/414/ΕΟΚ και, ως τέτοια, έπρεπε να εκδοθεί σύμφωνα με τους κανόνες που απαιτούν προηγούμενη διαβούλευση με το Ευρωπαϊκό Κοινοβούλιο. Ελλείψει τέτοιας διαβουλεύσεως, η προσβαλλόμενη οδηγία εκδόθηκε με διαδικαστικές πλημμέλειες.
   Επιπλέον, οι προσφεύγουσες προβάλλουν ότι, υπό το κάλυμμα τροποποιήσεως των εθνικών διαδικασιών για την έγκριση φυτοπροστατευτικών προϊόντων, η προσβαλλόμενη οδηγία συνιστά στην πραγματικότητα παράβαση των ομοιόμορφων κανόνων αξιολογήσεως που η βασική οδηγία 91/414/ΕΟΚ θέτει για την καταχώριση μιας δραστικής ουσίας στο παράρτημά της Ι.
   
      (1)  ΕΕ L 214, σ. 3.